La Unión Musical Porteña celebra este cap de setmana la festivitat de Santa Cecília amb dos concerts
17 de novembre 2021

La Unión Musical Porteña celebra este cap de setmana la festivitat de Santa Cecília, patrona dels músics, amb dos concerts: un de la banda juvenil i la banda simfònica; i, l'altre, del quartet de saxofons i coral.

El primer concert tindrà lloc el dissabte, 20 de novembre, en el Teatre de Begoña del Port de Sagunt a les 19.30 hores i, el segon, el diumenge, 21 de novembre, a la Casa Municipal de Cultura, també a les 19.30 hores. Les actuacions, que estan organitzades pel departament de Cultura de l'Ajuntament de Sagunt, tindran l'entrada lliure i són aptes per a tots els públics.

El concert del dissabte estarà dividit en dos actes. El primer, que estarà dirigit per Raúl Domenech Rubio, serà a càrrec de la banda juvenil de la Unión Musical Porteña i compta amb el següent programa: _Sunset for you_, de Frank Cogollos; _Rock star_, de Rob Romeyn; _Whirlwind_, de James Curnow; _Don’t worry, be happy_, de Bobby McFerrin i _El dragón rojo_, de Raúl Domenech. Del segon acte s'encarrega la banda simfònica de la UMP, que estarà dirigit per Jorge Vivas Baquero i en el qual interpretaran obres com _Sombras y luces_, de Santiago Quinto; _Fantasy on a japanese folk song_, de Samuel R. Hazo; _Pavane_, de Gabriel Fauré. Arr H. Hesseling i _Persis_, de James L. Hosay.

El concert del diumenge, que també estarà dividit en dos actes, serà a càrrec del quartet de saxofons i del coral de la UMP. Cançons com _Yo soy María_ y _Oblivion_, d’Astor Piazzolla; _El choclo_, d’Ángel Villodo; _La cumparsita_, de Gerardo Matos; _Tango de Roxanne_, de B. Luhrmann i M. Mores i _The show must go on_, _I want it all_ i _Bohemian Rhapsody_, de Queen. L'espectacle anirà acompanyat pel cos de ball Aescena, dirigit per Magda Fuertes Santamaría. D'altra banda, la coral cantarà les cançons _The lord bless you and keep you_, de John Rutter i _Si de noche ves que brillan_, de Vicente Emilio Sojo.

![Cartel UMP](/media/2zbhcmcg/c_umpcartel.jpg?width=587&height=822)

*   [](http://www.facebook.com/sharer.php?u=https://aytosagunto.es/va/actualitat/la-union-musical-portena-celebra-este-cap-de-setmana-la-festivitat-de-santa-cecilia-amb-dos-concerts/ "Facebook")
*   [](http://twitter.com/share?url=https://aytosagunto.es/va/actualitat/la-union-musical-portena-celebra-este-cap-de-setmana-la-festivitat-de-santa-cecilia-amb-dos-concerts/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-union-musical-portena-celebra-este-cap-de-setmana-la-festivitat-de-santa-cecilia-amb-dos-concerts/ "Linked In")
*   [](mailto:?body=https://aytosagunto.es/va/actualitat/la-union-musical-portena-celebra-este-cap-de-setmana-la-festivitat-de-santa-cecilia-amb-dos-concerts/)